open-index/open-wikipedia-markdown huggingface dataset:
Γεωργιανός Ορθόδοξος Χριστιανισμός στη Γαλλία

Ο **Γεωργιανός Ορθόδοξος Χριστιανισμός στη Γαλλία** γεννήθηκε το 1929 με την ίδρυση μίας πρώτης ενορίας στο Παρίσι, η οποία προήλθε από την γεωργιανή πολιτική μετανάστευση του 1921. Ενισχύθηκε, μετά τα τέλη του 20ού αιώνα, από ενορίες οι οποίες ιδρύθηκαν από Γεωργιανούς οικονομικούς μετανάστες. Από ιστορικής άποψης, οι καταβολές της πηγάζουν στο Ανατολικό-Δυτικό Σχίσμα του 1054.

Οι Γεωργιανές Ορθόδοξες ενορίες στη Γαλλία χρησιμοποιούν το βυζαντινό τελετουργικό, ενώ χρησιμοποιούν ως λειτουργική γλώσσα τα γεωργιανά -(σε ορισμένες περιπτώσεις με την ταυτόχρονη χρήση γαλλικών)- και ως γλώσσα των ψαλμών τα γεωργιανά. Ο αριθμός των πιστών είναι της τάξεως των 10.000.

## Γεωργιανή Ορθόδοξη Ενορία της Αγίας Νινό Παρισιού
Ιδρυθείσα το 1929, από Γεωργιανούς πολιτικούς πρόσφυγες, οι οποίοι ήσαν εξόριστοι μετά την εισβολή στην χώρα τους των στρατευμάτων της Σοβιετικής Ένωσης, η Γεωργιανής Ορθόδοξης Ενορίας Αγίας Νινό Παρισιού είναι η παλαιότερη, καθώς και από την ίδρυσή της έως το 1991 η μοναδική γεωργιανή ορθόδοξη οντότητα, οι οποία δεν ελεγχόταν από τις κατοχικές αρχές.

Σύμφωνα με το κανονικό δίκαιο, καθώς και την αρχή της εδαφικότητας, εξαρτάται από το Οικουμενικό Πατριαρχείο Κωνσταντινουπόλεως μέσω της Συνέλευσης Ορθόδοξων Επισκόπων Γαλλίας.

## Γεωργιανή Ορθόδοξη Ενορία Αγίας Κετεβάν του Στρασμπούρ
Ιδρυθείσα από μετανάστες γεωργιανής εθνικότητας, μετά την εκ νέου ανεξαρτησία της Γεωργίας το 1991, η Γεωργιανή Ορθόδοξη Ενορία Αγίας Κετεβάν του Στρασμπούρ υπάγεται στο Καθολικάτο-Πατριαρχείο Γεωργίας.

## Γεωργιανή Ορθόδοξη Ενορία της Αγίας Ταμάρ του Βιλνέβ-Σαιν-Ζωρζ
Ιδρυθείσα από μετανάστες γεωργιανής εθνικότητας, η Γεωργιανή Ορθόδοξη Ενορία Αγίας Ταμάρ του Βιλνέβ-Σαιν-Ζωρζ καθαγιάστηκε από τον Καθολικό-Πατριάρχη της Ορθόδοξης Αποστολικής Αυτοκέφαλης Εκκλησίας της Γεωργίας, Ηλία Β΄, στις 14 Μαΐου 2009.

## Παραπομπές


## Εξωτερικός Σύνδεσμος
*France 2 : « La Paroisse orthodoxe géorgienne Sainte-Nino de Paris » εκπομπή της 1ης Νοεμβρίου 2015.

Κατηγορία:Ανατολική Ορθοδοξία στη Γαλλία
Κατηγορία:Χριστιανισμός στη Γεωργία
Λαμπέρ ντ'Αρντρ

Ο **Λαμπέρ ντ'Αρντρ** (π. 1160-1227) ήταν Γάλλος χρονικογράφος του 12ου αιώνα. Ιερέας του οικισμού του Αρντρ, ο οποίος ευρισκόταν σε κοντή απόσταση από το Καλαί, ήταν ο συγγραφέας ενός ιπποτικού χρονικού, το οποίο ήταν ένα από τα γνωστότερα στην Βόρεια Γαλλία.

Το χρονικό αυτό υπό τον τίτλο *Historia comitum Ghisnensium* κατέγραφε την ιστορία των Κόμητων του Γκιν και των Αρχόντων του Αρντρ. Περιελάμβανε, επίσης, φεουδαρχικούς θρύλους και παραδόσεις. Γραμμένο, αρχικά, μεταξύ του 1194 και του 1198, η συγγραφή του ολοκληρώθηκε το 1203. Εκδόθηκε για πρώτη φορά το 1855 υπό τον τίτλο *Chronique de Guines et d'Ardre* από τον Ντενί-Σαρλ Γκοντφρουά-Μενιλγκλαίζ.

Κατηγορία:Χρονικογράφοι
Κατηγορία:Μεσαιωνική λογοτεχνία
Κατηγορία:Γάλλοι συγγραφείς
Φουλκ ντε Γκιν

Ο **Φουλκ ντε Γκιν** (αποβιώσας προ του 1125) ήταν ο πρώτος Άρχοντας της Βηρυτού (1110–*π*.1117), μετά την κατάληψή της κατά τις απαρχές της Α΄ Σταυροφορίας. Καταγόταν από το Γκιν του Μπουλονναί, ενώ ήταν δεύτερος υιός του Κόμη Μπωντουάν Α΄ ντε Γκιν και μακρινός συγγενής των Κόμητων της Βουλώνης.

Ο Φουλκ και οι αδερφοί του, Γκι, Υγκ και Μανασές Ρομπέρ έδωσαν όλοι τους την έγκρισή τους για την παραχώρηση προνομίου από τον πατέρα τους προς το μοναστικό του ίδρυμα του Σαιν-Μεντάρ στο Αντρ το 1084. Ο Φουλκ και ο Υγκ, τότε αρχιδιάκονος, ενέκρινε σχετική χάρτα του Μανασές, τότε Κόμη, προς το ίδιο αυτό μοναστήρι το 1097. Το 1117, οι Φουλκ και Γκι προσυπέγραψαν χάρτα, σύμφωνα με την οποία, ο Μανασές προχωρούσε στην ίδρυση ενός μοναστηριού αφιερωμένου στον Άγιο Λεονάρδο στα προάστια του Γκιν.

Ο Φουλκ θεωρείται πιθανό να συνόδευσε τους Κόμητες Ευστάθιο Γ΄ της Βουλώνης και Ροβέρτο Β΄ της Φλάνδρας κατά την Α΄ Σταυροφορία το 1096, μαζί με τους τρεις αδερφούς του και τον πατέρα του. Έλαβε την Ηγεμονία της Βηρυτού αφότου ο συγγενής του, Βασιλέας Βαλδουίνος Α΄ της Ιερουσαλήμ, την κατέλαβε, καθώς αναφέρεται σε ένα σύντομο ανώνυμο ποίημα με τίτλο *"Στίχος για τους Λαμπρούς Άνδρες της Διακονίας της Τερουάν οι οποίοι μετείχαν στην Οσία Εκστρατεία"*:

Ο Φουλκ απεβίωσε το 1125, περίοδο κατά την οποία ο Βαλτέρ Α΄ Μπριζμπάρ ήταν Άρχοντας της Βηρυτού. Σύμφωνα με τον λαμπέρ ντ'Αρντρ ετάφη στην Παλαιστίνη: "Ο Φουλκ, Κόμης της Βηρυτού στους Αγίους Τόπους τελικώς ετάφη" (*Fulconem in terra promissionis comitem apud Baruth, ibique demum sepultum*).

## Παραπομπές


## Βιβλιογραφία
*Hans Eberhard Mayer, "The Wheel of Fortune: Seignorial Vicissitudes under Kings Fulk and Baldwin III of Jerusalem," *[[Speculum (journal)|Speculum]]* 65, 4 (1990), pp.&nbsp;860–77.
*Charles Moeller, "Les Flamands du Ternois au royaume latin de Jérusalem," *Mélanges Paul Frédéricq* (Brussels, 1904).
*Alan V. Murray, "The Origins of the Frankish Nobility of the Kingdom of Jerusalem, 1100–1118," *Mediterranean Historical Review* 4, 2 (1989), pp.&nbsp;281–300.
*Alan V. Murray, *The Crusader Kingdom of Jerusalem: A Dynastic History, 1099–1125*. Prosopographica et Genealogica, 2000, pp.&nbsp;197–98.
*Léon Vanderkindere, *La formation territoriale des principautés belges au moyen âge*, 2nd ed. I (Brussels, 1902).

Κατηγορία:Χριστιανοί των Σταυροφοριών
Κατηγορία:Ιστορία της Βηρυτού
Πλατάνι Κω

Το **Πλατάνι** είναι χωριό που απέχει 2 χλμ. από το κέντρο τις Κω.

Έχει πληθυσμό περίπου 3.000 κατοίκους από τους οποίους οι 1.800 είναι τουρκικής καταγωγής. Στην κεντρική πλατεία του χωριού υπάρχουν τούρκικα ταβερνάκια (Σερίφ, Χασάν και Αράπ) όπου μπορεί κανείς να δοκιμάσει τουρκικά και ελληνικά φαγητά καθώς και γλυκά. Το Πλατάνι απέχει 2 χλμ από το Ασκληπιείο και 25 χλμ από το διεθνές αεροδρόμιο.

Κατηγορία:Χωριά της Κω
Επίθεση Τρομπόφσκι

Η **Επίθεση Τρομπόφσκι** (*Trompowsky Attack*) είναι ένα δημοφιλές άνοιγμα στο σκάκι, το οποίο χαρακτηρίζεται από τις αρχικές κινήσεις 1.δ4 Ιζ6 2.Αη5 (σε αλγεβρική σημειογραφία).

Ο Τζούλιαν Χόντγκσον και η Αντοανέτα Στεφάνοβα είναι μεταξύ πολλών γκρανμαίτρ που εφάρμοσαν συχνά την επίθεση αυτή.

Η Επίθεση Τρομπόφσκι καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τον κωδικό A45, μαζί με άλλες άτυπες απαντήσεις στο 1.δ4 Ιζ6.

## Ονομασία
Το άνοιγμα πήρε το όνομά του από τον Βραζιλιάνο πρωταθλητή σκακιού Οκτάβιο Τρομπόφσκι (*Octávio Figueira Trompowsky de Almeida*, 1897–1984), ο οποίος έπαιζε την επίθεση αυτή κατά τη δεκαετία του 1930 και του 1940.

## Θεωρία
Τα λευκά με τη δεύτερη κίνησή τους έχουν πρόθεση να ανταλλάξουν τον αξιωματικό τους με τον ίππο των μαύρων, αφήνοντας με διπλό πιόνι τα μαύρα. Αυτό δεν θεωρείται θανάσιμη απειλή και τα μαύρα μπορεί τελικά να ακολουθήσουν το σχέδιο των λευκών.

Η Επίθεση Τρομπόφσκι είναι μια δημοφιλής εναλλακτική λύση για τις πιο κοινές συνέχειες μετά το 1.δ4 Ιζ6 που αρχίζουν με 2.γ4 ή 2.Ιζ3. Τα λευκά παίζοντας την κίνηση 2.Αη5 μπαίνουν εις βάθος, και με πλάγιο τρόπο, στα μονοπάτια της θεωρίας ανοιγμάτων από διάφορες Ινδικές άμυνες, όπως η Ινδική άμυνα του βασιλιά, η Ινδική άμυνα της βασίλισσας, η Νιμζοϊνδική άμυνα, καθώς και η Άμυνα Γκρίνφελντ.

## Ψευδο-Τρομπόφσκι επίθεση
Σε μια κλειστή παρτίδα, μετά από 1.δ4 δ5, τα λευκά μπορούν εναλλακτικά να παίξουν την κίνηση 2.Αη5, η επίθεση αυτή είναι γνωστή ως **Ψευδο-Τρομπόφσκι επίθεση**, ή **Επίθεση Χόντγκσον**, ή **Επίθεση Λεβίτσκι**, ή **Επίθεση του αξιωματικού της βασίλισσας**, ή απλούστερα **Επίθεση του αξιωματικού**, και η οποία καταχωρείτε ξεχωριστά στον ECO κωδικό D00. Η παρτίδα μπορεί να μεταφερθεί στην Επίθεση Τρομπόφσκι όταν τα μαύρα απαντήσουν 2...Ιζ6.

Στην Ολλανδική άμυνα, μετά από 1.δ4 ζ5, τα λευκά μπορούν και πάλι να παίξουν την κίνηση 2.Αη5, η οποία καταχωρείτε στον ECO κωδικό A80, και συχνά αποτελεί μια εναλλακτική λύση των λευκών αντί της 2.η3.

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Trompowsky Attack

Κατηγορία:Σκακιστικά ανοίγματα
Σπύρος Σκλαβενίτης

Ο **Σπύρος Σκλαβενίτης** (Λευκάδα, 21 Φεβρουαρίου 1927 - 9 Μαρτίου 2006) ήταν Έλληνας επιχειρηματίας, συνιδρυτής και διευθύνων σύμβουλος της εταιρείας σούπερ μάρκετ «Σκλαβενίτης» και συνιδρυτής της χαρτοβιομηχανίας «Γλάρος».

## Βιογραφία
Γεννήθηκε στη Λευκάδα στις 21 Φεβρουαρίου 1927. Το 1936 εγκαταστάθηκε με την οικογένειά του στην Αθήνα. Με το τέλος της Κατοχής εργάστηκε σε εργοστάσιο σαπωνοποιίας και ως φύλακας στον Ερυθρό Σταυρό. Ξεκίνησε με την οικογένειά του επιχείρηση μπαχαρικών και ειδών μπακαλικής στον Πειραιά, διαθέτοντας προϊόντα και στη Κεντρική Αγορά της Αθήνας (τη «Βαρβάκειο»).

Το 1954 υπήρξε συνιδρυτής της εταιρείας «Σκλαβενίτης & Σια Ο.Ε.Ε.», που το 1971 μετεξελίχθηκε στην «Ι. & Σ. Σκλαβενίτης Α.Ε.Ε.» (σήμερα «Σκλαβενίτης»). Αρχικά δραστηριοποιούνταν στο εμπόριο μπαχαρικών, αλλά αργότερα, επέκτεινε τις δραστηριότητές της στο λιανικό εμπόριο. Η εταιρεία αργότερα θα αναδεικνυόταν η τρίτη ελληνική εταιρεία λιανικού εμπορίου. Τo 2004, ο Σκλαβενίτης μαζί με τα παιδιά του ίδρυσε την χαρτοβιομηχανία «Γλάρος», μια από τις ταχύτερα αναπτυσσόμενες ελληνικές βιομηχανίες, με βάση τον κύκλο εργασιών της. 

Είχε τρία αδέρφια, τον Γιάννη, τον Νάσο και τη Δώρα. Ήταν παντρεμένος και είχε τέσσερα παιδιά: τη Μαρία, τον Γεράσιμο, τον Στέλιο και την Βίκυ. Απεβίωσε στις 9 Μαρτίου 2006, σε ηλικία 79 ετών.

## Παραπομπές


Κατηγορία:Έλληνες επιχειρηματίες
The Show Must Go On (τραγούδι, Queen)

To **The Show Must Go On** είναι τραγούδι του αγγλικού Rock συγκροτήματος Queen, το οποίο συμπεριλήφθηκε στον τελευταίο δίσκο του συγκροτήματος, το *[[Innuendo]]*, το 1991. Αν και πιστώνεται σε όλο το συγκρότημα, ο κύριος δημιουργός του ήταν ο Μπράιαν Μέι, ο κιθαριστής του σχήματος. Το τραγούδι επικεντρώνεται στον Φρέντι Μέρκιουρι, που παρά την επώδυνη κατάσταση που είχε φτάσει η υγεία του και θα πέθαινε από επιπλοκές λόγω AIDS, εκείνος συνέχιζε να δίνει συναυλίες. Παρόλα αυτά, στο κοινό δεν είχε γνωστοποιηθεί ότι νοσεί από AIDS, απλώς ότι ήταν πολύ άρρωστος. Ο Μέρκιουρι ήταν στα τελευταία στάδια κατά την ηχογράφηση του κομματιού, που ο Μέι, φοβόταν μήπως δεν μπορεί καν να ερμηνεύσει. Ο Μέι θυμάται: «*Του λέω, Φρέντι, δεν ξέρω αν μπορείς καν να το τραγουδήσεις. Και αυτός είπε: Θα το κάνω οπωσδήποτε, αγάπη μου — κατέβασε τη βότκα — και το έκανε, το έσκισε, με αυτή τη σπαραχτική φωνή*». 

Στις 14 Οκτωβρίου του 1991, το τραγούδι, κυκλοφόρησε σε single στο Ηνωμένο Βασίλειο, για την προώθηση του Greatest Hits II, έξι εβδομάδες πριν τον θάνατό του Μέρκιουρι. Μετά τον θάνατο του Μέρκιουρι το single μπήκε ξανά στα βρετανικά τσαρτ. Στο *Greatest Hits II*, το κομμάτι ακούγεται σε μία ζωντανή εκτέλεση του, από τον Έλτον Τζον.

Στη συναυλία προς τιμήν του Μέρκιουρι, The Freddie Mercury Tribute Concert, το 1992, το κομμάτι παίχτηκε πρώτο, με τον Έλτον Τζον στα φωνητικά και τον Τόνι Αϊόμι στην κιθάρα. Από τη στιγμή της κυκλοφορίας του, το κομμάτι  έχει χρησιμοποιηθεί στην τηλεόραση, στον κινηματογράφο, αλλά και πολλοί καλλιτέχνες το έχουν διασκευάσει.

## Παραπομπές


## Εξωτερικοί σύνδεσμοι
* Official YouTube videos: Queen + Paul Rodgers, at Freddie Mercury Tribute Concert (with Elton John and Tony Iommi)
* Lyrics at Queen official website

Κατηγορία:Τραγούδια των Queen
Κατηγορία:Τραγούδια του 1991
Κατηγορία:Singles του 1991
Κατηγορία:Singles του 2016
Κατηγορία:Singles της Columbia Records
Κατηγορία:Singles της Parlophone
Κατηγορία:Singles της Hollywood Records
Νομός Σαράντα Εκκλησιών

Ο **Νομός Σαράντα Εκκλησιών** ήταν διοικητική διαίρεση, Νομός, της Ελλάδος κατά την περίοδο 1920 - 1922. Η Ανατολική Θράκη προσαρτήθηκε στην Ελλάδα με τη Συνθήκη των Σεβρών, και κατελήφθη από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο 1920. Εγκαταλήφθηκε δε πάλι τον Οκτώβριο του 1922 στα πλαίσια της Ανακωχής των Μουδανιών.

Με τη Συνθήκη της Λωζάνης του 1923 η περιοχή προσαρτήθηκε στην Τουρκία. Ο νομός αυτός βρισκόταν στο βορειοανατολικό τμήμα της χώρας, και ήταν ακριτικός. Συνόρευε στα βόρεια με τη Βουλγαρία, και καταλάμβανε τα ανατολικά τμήματα της Ανατολικής Θράκης, και ήταν ο μοναδικός νομός της Ελλάδας, που βρεχόταν από τη Μαύρη Θάλασσα. Σήμερα τα εδάφη του τέως ελληνικού νομού αποτελούν κυρίως μέρος της τούρκικης επαρχίας Κιρκλάρελι που έχει διαφορετική έκταση.

Διοικητικά ο νομός ανήκε στη Γενική Διοίκηση Θράκης μαζί με τους νομούς Έβρου, Αδριανουπόλεως, Καλλιπόλεως, Ροδόπης, και Ραιδεστού. Ο νομός σύμφωνα με την απογραφή του 1920 είχε 7 επαρχίες (υποδιοικήσεις), 238 πόλεις, χωριά και οικισμούς με πρωτεύουσα την πόλη Σαράντα Εκκλησιές.

Με την ανταλλαγή πληθυσμών οι περισσότεροι κάτοικοι εγκαταστάθηκαν στην Κεντρική Μακεδονία και τη Δυτική Θράκη ενώ πολλοί μετανάστευσαν στην Αμερική. Στη Θεσσαλονίκη οι πρόσφυγες ίδρυσαν συνοικισμό τον οποίο ονόμασαν Σαράντα Εκκλησιές.

## Παραπομπές


Κατηγορία:Νομοί της Ελλάδας
Innuendo (τραγούδι)

Το **Innuendo** είναι ένα τραγούδι του αγγλικού Rock συγκροτήματος Queen, το οποίο συμπεριλήφθηκε στον ομότιτλο και τελευταίο δίσκο του σχήματος, και κυκλοφόρησε το 1991, ενώ ήταν και το πρώτο single αυτού του δίσκου. Ως single έπιασε απευθείας μετά την κυκλοφορία του την κορυφή των βρετανικών chart, τον Ιανουάριο του 1991. 

Είναι το μεγαλύτερο χρονικά single που κυκλοφόρησαν οι Queen ως single ξεπερνώντας και το Bohemian Rhapsody, για 35 δευτερόλεπτα. Το κομμάτι χαρακτηρίστηκε ότι "αναπολεί" το Bohemian Rhapsody, με το οποίο επέστρεψαν στις Progressive Rock ρίζες τους. Στο κομμάτι ακούγεται και μία φλαμένκο κιθάρα, η οποία παίχτηκε από τον Μπράιαν Μέι και τον Στιβ Χάου των Yes. Επίσης, περιέχει κι ένα οπερετικό ιντερλούδιο, αλλά και Hard Rock Θέματα, θυμίζοντας τα πρώιμα χρόνια του συγκροτήματος. Επιπλέον οι στίχοι είναι εμπνευσμένοι από την επιβαρυμένη υγεία του Φρέντι Μέρκιουρι, που νοσούσε από AIDS, το οποίο όμως έγινε γνωστό 10 μήνες μετά την κυκλοφορία του.

Ωστόσο, κυκλοφόρησε και video clip του τραγουδιού, στο οποίο τα μέλη αναπαριστώνται σαν κινούμενα σχέδια, με το βίντεο να περιγράφεται ως ένα από τα πιο "σκοτεινά" έργα τους. To AllMusic το χαρακτήρισε «*απολύτως επικό, ασχολούμενο με την ανικανότητα του ανθρώπου να ζει αρμονικά*».

## Παραπομπές


## Εξωτερικοί σύνδεσμοι
* Lyrics at Queen official website

Κατηγορία:Τραγούδια των Queen
Κατηγορία:Τραγούδια του 1991
Κατηγορία:Singles του 1991
Κατηγορία:Singles της Parlophone
Κατηγορία:Singles της Hollywood Records
UFO Live

Το **UFO Live** είναι ζωντανά ηχογραφημένο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε το 1971 μέσω της δισκογραφικής εταιρίας "Stateside Records". Η αρχική κυκλοφορία του δίσκου πραγματοποιήθηκε αποκλειστικά στην Ιαπωνία με τον τίτλο "*U.F.Ο Landed Japan*", ενώ ακολούθησε η διεθνής κυκλοφορία του το 1971 με διαφορετικούς τίτλους όπως "*UFO Live in Japan*" και "*UFO Lands in Tokyo*".

Αυτός ήταν ο τελευταίος δίσκος του συγκροτήματος με τον κιθαρίστα Μικ Μπόλτον στην σύνθεση του, αφού αντικαταστάθηκε αρχικά από τον Λάρι Γουόλις, στην συνέχια από τον Μπέρνι Μάρσντεν και τελικά από τον Μίκαελ Σένκερ, με τον οποίο ολοκληρώθηκε η πιο επιτυχημένη σύνθεση του σχήματος.

## Λίστα Τραγουδιών

## Μέλη των UFO
Οι μουσικοί οι οποίοι ηχογράφησαν το "*UFO Live*" ήταν οι εξής:
* **[[Φιλ Μογκ]]** - φωνητικά
* **Μικ Μπόλτον** - κιθάρα
* **[[Πιτ Γουέι]]** - μπάσο
* **[[Άντι Πάρκερ]]** - τύμπανα

## Παραπομπές


## Πηγές
* Live - UFO | Songs, Reviews, Credits | AllMusic
* Live by UFO (Album, Hard Rock)
* UFO - Live at Discogs

Κατηγορία:Δισκογραφία των UFO
Κατηγορία:Άλμπουμ του 1971
Νομός Ραιδεστού

Ο **Νομός Ραιδεστού** ήταν διοικητική διαίρεση, Νομός, της Ελλάδος κατά την περίοδο 1920-1922. Η Ανατολική Θράκη προσαρτήθηκε στην Ελλάδα με τη Συνθήκη των Σεβρών και καταλήφθηκε από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο του 1920. Εγκαταλείφθηκε όμως τον Οκτώβριο του 1922 στα πλαίσια της Ανακωχής των Μουδανιών.

Με τη Συνθήκη της Λωζάνης του 1923 η περιοχή προσαρτήθηκε στην Τουρκία. Διοικητικά ο νομός ανήκε στη Γενική Διοίκηση Θράκης μαζί με τους νομούς Έβρου, Αδριανουπόλεως, Καλλιπόλεως, Ροδόπης και Σαράντα Εκκλησιών. Ο νομός σύμφωνα με την απογραφή του 1920 είχε 281 πόλεις, χωριά και οικισμούς.

Ο νομός αυτός βρισκόταν στο ανατολικό τμήμα της χώρας, και καταλάμβανε τα νότια τμήματα της Ανατολικής Θράκης στα παράλια της Προποντίδας. Σήμερα τα εδάφη του τέως ελληνικού νομού αποτελούν κυρίως μέρος τόσο της τούρκικης επαρχίας Ραιδεστού που έχει διαφορετική έκταση, άλλα και της επαρχίας Κωνσταντινούπολης (ανήκουν σήμερα στην επαρχία η Σηλυβρία και το Εξάστερο).

Πρωτεύουσα του νομού ήταν η Σηλυβρία, και είχε 4.500 κατοίκους, που ασχολούνταν με την αλιεία, τη γεωργία και την κτηνοτροφία. Κατά την ανταλλαγή πληθυσμών στην Ανατολική Θράκη, οι κάτοικοι της Σηλυβρίας κατέφυγαν υποχρεωτικά στην Ελλάδα κυρίως στις πόλεις της Μακεδονίας, όπως η Θεσσαλονίκη και η Καβάλα. Ο νομός πήρε την ονομασία του για ιστορικούς λόγους από την πόλη Ραιδεστό, η οποία επίσης ήταν τότε και η μεγαλύτερη πόλη σε πληθυσμό του νομού.

## Παραπομπές


Κατηγορία:Νομοί της Ελλάδας
Master of Puppets (τραγούδι)

Το **Master of Puppets** είναι τραγούδι του αμερικανικού heavy metal συγκροτήματος Metallica και κυκλοφόρησε ως single στις 2 Ιουλίου του 1986 στη Γαλλία, και ήταν το μόνο single από τον δίσκο *[[Master of Puppets]]*, ο οποίος κυκλοφόρησε την ίδια χρονιά. Επίσης, κυκλοφόρησε και στις ΗΠΑ από την Elektra, για την προώθηση του δίσκου.

Το τραγούδι διαρκεί πάνω από 8 λεπτά, και στον δίσκο προηγείται από το Battery ένα πιο μικρό tharsh τραγούδι, φαινόμενο που παρατηρείται και στον προηγούμενο δίσκο του συγκροτήματος και στον επόμενο. Το *Master of Puppets* είναι γνωστό για την ευρεία χρήση του στην τεχνική downpicking, αλλά και στο ιντερλούδιο που αρχίζει στο 3:34. 

Το τραγούδι, σύμφωνα, με τον Τζέιμς Χέτφιλντ, «*έχει ως επίκεντρο τα ναρκωτικά και για το πώς σε ελέγχουν*». Το τραγούδι ήταν και το αγαπημένο του εκλιπόντα μπασίστα Κλιφ Μπέρτον, από το άλμπουμ. Το κομμάτι θεωρείται ως ένα από τα καλύτερα και γνωστότερα του συγκροτήματος με συνεχείς εκτελέσεις του σε συναυλίες.

## Παραπομπές


Κατηγορία:Τραγούδια του 1986
Κατηγορία:Τραγούδια των Metallica
Κατηγορία:Singles του 1986
Κατηγορία:Singles της Elektra Records
Κατηγορία:Αγγλόφωνα τραγούδια
Άνγκελα Βίνκλερ

Η **Άνγκελα Βίνκλερ** (*Angela Winkler*, 22 Ιανουαρίου 1944) είναι Γερμανίδα ηθοποιός του κινηματογράφου και του θεάτρου.

## Βιογραφία
Γεννήθηκε το 1944 στο Τέμπλιν της Γερμανίας. Έχει συνεργαστεί με σκηνοθέτες όπως ο Φόλκερ Σλέντορφ, η Μαργκαρέτε φον Τρότα, ο Μίχαελ Χάνεκε και ο Τομ Τίκβερ.

Σύντροφός της είναι ο γλύπτης Βίγκαντ Βίτιχ και έχει 4 παιδιά.

To 2010 εμφανίστηκε στην Ελλάδα, στο θέατρο Παλλάς, στην Όπερα της πεντάρας των Μπέρτολτ Μπρεχτ και Κουρτ Βάιλ.
## Φιλμογραφία

## Παραπομπές


Κατηγορία:Γερμανίδες ηθοποιοί τηλεόρασης
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί θεάτρου
Let It Be (τραγούδι)

To ***Let It Be*** είναι τραγούδι του αγγλικού συγκροτήματος The Beatles, το οποίο κυκλοφόρησε στον ομότιτλο και τελευταίο τους δίσκο, το 1970. Έως εκείνη την περίοδο είχε την υψηλότερη εισπρακτική επιτυχία  στα αμερικανικά τσαρτ πρώτης κυκλοφορίας single, φτάνοντας το νούμερο 6. Το κομμάτι γράφτηκε από τον Πωλ ΜακΚάρτνεϋ. Επίσης, ήταν και το τελευταίο τους single, πριν ο ΜακΚάρτνεϋ δηλώσει ότι θα αποχωρήσει από το συγκρότημα. To περιοδικό Rolling Stone, σε μία λίστα του, με τα 100 καλύτερα τραγούδια του συγκροτήματος το κατέταξε στην 8η θέση.

## Παραπομπές


## Αναφορές

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Τραγούδια του 1970
Κατηγορία:Τραγούδια των The Beatles
Κατηγορία:Singles του 1970
Κατηγορία:Singles του 1987
Κατηγορία:Singles του 2010
Κατηγορία:Singles της Apple Records
Κατηγορία:Νούμερο 1 singles στα Billboard Hot 100
Νάνι Μορέτι

Ο **Νάνι Μορέτι** (ιταλικά: *Nanni Moretti*, 19 Αυγούστου 1953) είναι Ιταλός σκηνοθέτης του κινηματογράφου, ηθοποιός, παραγωγός ταινιών και σεναριογράφος.

Μια από τις γνωστότερες ταινίες του είναι Το δωμάτιο του γιου μου, που διακρίθηκε σε διάφορα διεθνή φεστιβάλ και κέρδισε το Χρυσό Φοίνικα, στο φεστιβάλ κινηματογράφου Καννών το 2001.

## Βιογραφία
Γεννήθηκε στο Μπορούνικο της Ιταλίας. Πατέρας του ήταν ο ιστορικός Λουίτζι Μορέττι. Ζει στη Ρώμη από τα παιδικά του χρόνια.

Στα εφηβικά του χρόνια ασχολήθηκε ενεργά με την πολιτική. Υπήρξε μέλος της εξωκοινοβουλευτικής αριστεράς. Έχει ασχοληθεί σοβαρά με το πόλο, έχοντας αγωνιστεί στην πρώτη κατηγορία της Ιταλίας και στην Εθνική Εφήβων.

Σε διάφορες συνεντεύξεις του έχει παραδεχτεί ότι είναι άθεος, όχι όμως εξαιτίας περιφρόνησης στο θεό, αλλά γιατί του ήταν αδύνατο να πιστέψει. Συγκεκριμένα δήλωσε τα εξής: " Ο Μπουνιουέλ έλεγε: *Δόξα τω Θεώ, είμαι άθεος! Αλλά εγώ δεν συμφωνώ. Θα ευχόμουν να είχα πίστη, αλλά απλώς δεν την έχω. Είχα καθολική διαπαιδαγώγηση, η οποία δεν ήταν απαραίτητα κακή, εγώ όμως δεν πίστεψα ποτέ. Δεν είμαι εναντίον εκείνων που πιστεύουν βαθιά*.

## Φιλμογραφία
* 1973     Paté de bourgeois 
* 1973     La Sconfitta
* 1974     Come parli, frate?
* 1976     Είμαι ένας αυτεξούσιος
* 1977     Padre Padrone
* 1978     Ecce Bombo
* 1981     Χρυσά όνειρά
* 1984     Μπιάνκα
* 1985     Η λειτουργία τελείωσε
* 1989     Palombella rossa  
* 1990     La Cosa
* 1993     Αγαπημένο μου ημερολόγιο
* 1994     L' Unico paese al mondo
* 1996     Δεύτερη φορά
* 1998     Απρίλης
* 2001     Το Δωμάτιο του γιου μου
* 2003     The Last Customer  
* 2006     Ο αλιγάτορας
* 2007     To Each His Cinema (απόσπασμα "Diaro di uno Spettatore")
* 2008     Ήρεμο χάος
* 2011     Έχουμε πάπα
* 2015     Η μητέρα μου

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί ηθοποιοί κινηματογράφου
Κατηγορία:Ιταλοί άθεοι
Κατηγορία:Ιταλοί σκηνοθέτες κινηματογράφου
Ρόι Άντερσον

Ο **Ρόι Άντερσον** (αγγλ. *Roy Andersson*) είναι Σουηδός σκηνοθέτης γεννημένος το 1943.

Το 2014 κέρδισε τον Χρυσό Λέοντα στο Διεθνές Φεστιβάλ Κινηματογράφου της Βενετίας για την ταινία *[[Ένα περιστέρι έκατσε σε ένα κλαδί συλλογιζόμενο την ύπαρξή του]]*. Χαρακτηριστικό των ταινιών του είναι ο σουρεαλισμός.

## Ταινίες
### Μικρού μήκους
*1967 *Besöka sin son*
*1968 *Το λευκό παιχνίδι*
*1968 *Hämta en cykel*
*1969 *Lördagen den 5.10*
*1987 *Κάτι συνέβη*	
*1991 *Ο κόσμος της δόξας*

### Μεγάλου μήκους
*1970 *Μία σουηδική ιστορία αγάπης*
*1975 *Giliap*
*2000 *Τραγούδια από τον δεύτερο όροφο*
*2007 *Εσείς, οι ζωντανοί*
*2014 *[[Ένα περιστέρι έκατσε σε ένα κλαδί συλλογιζόμενο την ύπαρξή του]]*
*2019 *Η ομορφιά της ύπαρξης*

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Σουηδοί σεναριογράφοι
Κατηγορία:Υπερρεαλισμός
Κατηγορία:Σουηδοί σκηνοθέτες κινηματογράφου
Stone Cold Crazy

To **Stone Cold Crazy** είναι ένα τραγούδι του αγγλικού Rock συγκροτήματος Queen, το οποίο συμπεριλήφθηκε στον δίσκο τους *[[Sheer Heart Attack]]*, το 1974. Το κομμάτι, τη στιγμή της κυκλοφορίας του δίσκου, δεν κυκλοφόρησε και σε single, παρόλα αυτά έγινε από τα πιο παιγμένα κομμάτια του σε συναυλίες, ειδικά μεταξύ το 1974 και το 1978, επίσης μπήκε και στο compilation άλμπουμ τους, *[[Classic Queen]]*, το 1992.

Το κομμάτι πιστώνεται σε όλα τα μέλη του συγκροτήματος, ωστόσο ο Φρέντι Μέρκιουρι το ερμήνευε και σε συναυλίες του με τους Ibex, τη δεκαετία του 1960, πριν δηλαδή τη δημιουργία των Queen. Η ηχογραφημένη έκδοση του κομματιού είναι σε στίχους Μέρκιουρι και σε μουσική Μπράιαν Μέι. Ήταν το πρώτο κομμάτι που παίξανε σε συναυλία οι Queen, αλλά μέχρι την τελική του ηχογράφηση άλλαξε αρκετά, για αυτό και το πιστώνεται όλο το συγκρότημα. Σύμφωνα, με το συγκρότημα η πρώιμη μορφή του ήταν πιο αργή, για παράδειγμα, αλλά δεν υπάρχει κάποιο αρχείο.

Το κομμάτι είναι γνωστό για τον γρήγορο ρυθμό του και της destortion ηλεκτρικές κιθάρες, και θεωρείται ένα πρόγονος του speed metal. Το περιοδικό *[[Q magazine|Q mazagine]]*, το χαρακτήρισε «*ως [[Thrash Metal]], πριν αυτός ο όρος εφευρεθεί*». Το 2009, ο τηλεοπτικός σταθμός VH1, το κατέταξε 38ο ανάμεσα στα καλύτερα Hard Rock τραγούδια όλων των εποχών. 

Επίσης, το κομμάτι έχει υποστεί διασκευή από τους Metallica, σε μία πιο επιθετική εκτέλεση, τόσο μουσικά όσο και στιχουργικά, το οποίο το είχαν ερμηνεύσει μαζί με τον Τόνι Αϊόμι, στη συναυλία προς τιμήν του Φρέντι Μέρκιουρι. Αρχικά, το είχα διασκευάσει για τον compilation δίσκο *[[Rubáiyát: Elektra's 40th Anniversary]]*, όμως αργότερα το συμπεριέλαβαν και στον δίσκο τους *[[Garage Inc.]]*. Πέρα από τους Metallica το έχουν διασκευάσει και άλλα συγκροτήματα όπως οι Queens of the Stone Age και οι Sum 41.

## Παραπομπές


## Εξωτερικοί σύνδεσμοι
* (with James Hetfield and Tony Iommi)
*Lyrics at Queen official website

Κατηγορία:Τραγούδια του 1974
Κατηγορία:Τραγούδια των Queen
Κατηγορία:Τραγούδια των Metallica
Κατηγορία:Singles του 1990
Κατηγορία:Singles του 1991
Κατηγορία:Singles της Elektra Records
Κατηγορία:Singles της EMI Records
Κατηγορία:Singles της Hollywood Records
Γκαμπί της βασίλισσας (μη αποδεκτό)

Το **μη αποδεκτό γκαμπί της βασίλισσας** (*Queen's Gambit Declined*) είναι ένα δημοφιλές άνοιγμα στο σκάκι, όπου τα μαύρα δεν αποδέχονται το πιόνι που προσφέρουν τα λευκά κατά το Γκαμπί της βασίλισσας, η ορθόδοξη βαριάντα του ανοίγματος χαρακτηρίζεται από τις κινήσεις (σε αλγεβρική σημειογραφία):
: 1. δ4 δ5
: 2. γ4 ... (και εν συνεχεία οποιαδήποτε άλλη κίνηση εκτός από την 2...δ:γ4)

Όταν αναφερόμαστε στο "μη αποδεκτό γκαμπί της βασίλισσας", θεωρείται συνήθως ότι αναφερόμαστε στην ορθόδοξη βαριάντα του μετά από 2...ε6.

Tο 1927 στο Παγκόσμιο Σκακιστικό Πρωτάθλημα μεταξύ του Αλεξάντερ Αλιέχιν και του Χοσέ Ραούλ Καπαμπλάνκα, παίχτηκαν 34 παρτίδες και όλες εκτός από την πρώτη και την τρίτη ξεκίνησαν ως μη αποδεκτό γκαμπί της βασίλισσας.

## Βαριάντες
Στην ευρύτερη έννοιά του, το μη αποδεκτό γκαμπί της βασίλισσας είναι οποιαδήποτε βαριάντα του γκαμπί της βασίλισσας στην οποία τα μαύρα δεν παίζουν την κίνηση 2...δ:γ4. Εκτός από την ορθόδοξη άμυνα υπάρχουν και άλλες βαριάντες, που συνήθως έχουν δικά τους ονόματα και αντιμετωπίζονται με διαφορετικό τρόπο.

Το μη αποδεκτό γκαμπί της βασίλισσας καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D07–D19 και D30–D69. Συγκεκριμένα, οι ορθόδοξες βαριάντες στους κωδικούς D30–D69 και οι υπόλοιπες βαριάντες στους κωδικούς D07–D19.

## Ορθόδοξη άμυνα

Η **Ορθόδοξη άμυνα** μπορεί να προκύψει από έναν αριθμό διαφορετικών ακολουθιών κινήσεων, όπως για παράδειγμα:
* 1.δ4 δ5 2.γ4 ε6
* 1.δ4 ε6 2.γ4 δ5
* 1.γ4 ε6 2.Ιγ3 δ5 3.δ4
* 1.Ιζ3 δ5 2.γ4 ε6 3.δ4
* 1.δ4 Ιζ6 2.γ4 ε6 3.Ιζ3 δ5

Τα μαύρα παίζουν ...ε6 για να απελευθερώσουν τον αξιωματικό του βασιλιά τους, ενώ αντίστοιχα εμποδίζουν τον αξιωματικό της βασίλισσάς τους. Με τη μη αποδοχή της θυσίας του πιονιού των λευκών, τα μαύρα στήνουν μια σταθερή θέση, όπου τα πιόνια στα τετράγωνα δ5 και ε6 δίνουν στα μαύρα κάποιον έλεγχο στο κέντρο της σκακιέρας. Το μη αποδεκτό γκαμπί της βασίλισσας έχει τη φήμη ως μια από τα πιο αξιόπιστες άμυνες των μαύρων στην Παρτίδα πιονιού της βασίλισσας. Στην περίπτωση αυτή, τα λευκά θα προσπαθήσουν να εκμεταλλευτούν την παθητικότητα του αξιωματικού των μαύρων στα λευκά τετράγωνα, ενώ τα μαύρα θα προσπαθήσουν να τον απελευθερώσουν, να τον ανταλλάξουν ή να τον αποδεχθούν ως παθητικό κομμάτι και να του δώσουν κάποιον χρήσιμο αμυντικό ρόλο.

Το ενδεχόμενο ...δ:γ4 από τα μαύρα θα παραδώσει το κέντρο στα λευκά, και τα μαύρα συνήθως δεν θα κάνουν κάτι τέτοιο χωρις να κερδίσουν κάτι άλλο, έστω την απόκτηση ενός τέμπο, όπως το να παίξουν ...δ:γ4 όταν τα λευκά παίξουν Αδ3. Στην ορθόδοξη βαριάντα, ο αγώνας για το τέμπο περιστρέφεται γύρω από τις προσπάθειες των λευκών να παίξουν όλες τις δυνατές χρήσιμες κινήσεις για την ανάπτυξή τους, πριν παίξουν το Αδ3.

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Queen's Gambit Declined

Κατηγορία:Σκακιστικά ανοίγματα
Phenomenon

Το **Phenomenon** είναι το τρίτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Μάιο του 1974 μέσω της δισκογραφικής εταιρίας "Chrysalis Records".

## Ιστορία του δίσκου
Τον Ιούνιο του 1973, ο Μίκαελ Σένκερ αντικατέστησε τον Μπέρνι Μάρσντεν, όταν κατά την διάρκεια της γερμανικής τους περιοδείας ο Μάρσντεν δεν κατάφερε να ακολουθήσει αρχικά το σχήμα. Τα υπόλοιπα μέλη των UFO εντυπωσιάστηκαν από τις ικανότητες του Σένκερ, διακόπτοντας την συνεργασία τους με τον Μάρσντεν, ο οποίος σχημάτισε τους Wild Turkey με τον Γκλεν Κόρνικ των Jethro Tull, πριν ενταχθεί στους Whitesnake στα τέλη της δεκαετίας του '70.

Το συγκρότημα ηχογράφησε κάποια ντέμο, συμπεριλαμβανομένου και του "*Oh My*" του Μάρσντεν στα "Rockfield Studios" του Μόνμαουθσαϊρ, με παραγωγό τον Ντέιβ Έντμουντς. Οι ηχογραφήσεις αυτές, εξασφάλισαν μία συμφωνία των UFO με την δισκογραφική εταιρεία "Chrysalis Records" και οι τελικές ηχογραφήσεις του δίσκου πραγματοποιήθηκαν στα "Morgan Studios" του Λονδίνου με παραγωγό τον μπασίστα των Ten Years After, Λίο Λάιονς.

Στο άλμπουμ συμπεριλήφθηκαν δύο από τα πιο γνωστά κομμάτια του συγκροτήματος, τα "*Rock Bottom*" και "*[[Doctor Doctor (τραγούδι, UFO)|Doctor Doctor]]*", ενώ για τις ζωντανές τους εμφανίσεις προσέλαβαν ως δεύτερο κιθαρίστα τον Πωλ Τσάπμαν, εξάδελφο του Ντέιβ Έντμουντς. Για την προώθηση του "*Phenomenon*", οι UFO εμφανίστηκαν στο "Linkebeek festival" του Βελγίου, πριν πραγματοποιήσουν έναν σημαντικό αριθμό εμφανίσεων σε κλαμπ της Μεγάλης Βρετανίας και της Ευρώπης, ενώ σε αυτή την περίοδο υπήρξαν και αρκετές ηχογραφήσεις για το BBC, οι οποίες κυκλοφόρησαν αργότερα.

Τον Οκτώβριο του 1974, πραγματοποίησαν τις πρώτες τους εμφανίσεις στις Ηνωμένες Πολιτείες, ανοίγοντας τις συναυλίες των Steppenwolf και άλλων γνωστών καλλιτεχνών, ενώ παράλληλα έλαβαν θετικές κριτικές από το περιοδικό "Rolling Stone", παρά το γεγονός ότι δεν κατάφεραν να μπουν στα τσαρτ του Billboard.

## Λίστα Τραγουδιών

## Μέλη των UFO
Οι μουσικοί οι οποίοι ηχογράφησαν το "*Phenomenon*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Άντι Πάρκερ]]** - τύμπανα

## Παραπομπές


## Πηγές
* Phenomenon - UFO | Songs, Reviews, Credits | AllMusic
* UFO - Phenomenon (album review) | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1974
Μνημείο των Κατακτητών του Διαστήματος

Το **Μνημείο των Κατακτητών του Διαστήματος** (ρωσ.: Монумент «Покорителям космоса») ανεγέρθηκε στη Μόσχα το 1964 για τον εορτασμό των επιτευγμάτων της Ε.Σ.Σ.Δ. στην εξερεύνηση του διαστήματος.

Απεικονίζει έναν πύραυλο που εκτοξεύεται αφήνοντας πίσω τα καυσαέρια των προωθητικών του. Το μνημείο έχει ύψος 110 μέτρων, κλίση 77 μοιρών και κατασκευάστηκε από τιτάνιο, ενώ στο εσωτερικό της βάσεώς του βρίσκεται το «Μουσείο Κοσμοναυτικής».

## Παραπομπές


Μνημειο Κατακτητων Διασ
Κατηγορία:Αξιοθέατα στη Ρωσία
Force It

Το **Force It** είναι το τέταρτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιούλιο του 1975 μέσω της δισκογραφικής εταιρίας "Chrysalis Records".

## Ηχογράφηση και προώθηση
Στα τέλη του 1974, οι UFO ξεκίνησαν τις ηχογραφήσεις της δεύτερης κυκλοφορίας τους για την "Chrysalis". Το συγκρότημα είχε αναλάβει ο μάνατζερ Γουίλφ Ράιτ, ενώ την παραγωγή ανέλαβε και πάλι ο μπασίστας των Ten Years After, Λίο Λάιονς. Επίσης, γκεστ συμμετοχή πραγματοποίησε ο κιμπορντίστας των Ten Years After, Τσικ Τσέρτσχιλ. Το συγκρότημα ολοκλήρωσε την χρονιά με μία συναυλία στο "Boat Club" του Νότιγχαμ.

Τον Ιανουάριο του 1975, οι UFO διέκοψαν την συνεργασία τους με τον κιθαρίστα Πωλ Τσάπμαν για τις ζωντανές τους εμφανίσεις, με τον Ουαλό να σχηματίζει τους Iona, οι οποίοι εξελίχθηκαν στους Lone Star. Η βορειοαμερικανική περιοδεία τους περιελάμβανε ζωντανές μεταδόσεις από το "Record Plant" του Λος Άντζελες, με το συγκρότημα να παραμένει στην αντίπερα όχθη του Ατλαντικού τον Οκτώβριο και Νοέμβριο του 1975, ολοκληρώνοντας την περιοδεία στη Νέα Υόρκη ως support του Έντγκαρ Γουίντερ.

## Το εξώφυλλο του δίσκου
Το εξώφυλλο του άλμπουμ ήταν δημιουργία της "Hipgnosis", όπως έγινε και στα άλμπουμ των UFO τα οποία ακολούθησαν κατά την δεκαετία του '70. Το ζευγάρι που απεικονίζεται είναι η Genesis P-Orridge και Cosey Fanni Tutti από το πειραματικό συγκρότημα των Throbbing Gristle. Για να αποφευχθεί η λογοκρισία στις Ηνωμένες Πολιτείες, το ζευγάρι έγινε διάφανο στην αμερικάνικη έκδοση, ενώ το εξώφυλλο γενικότερα ήταν ένα λογοπαίγνιο, αφού ήταν γεμάτο από βρύσες και διακόπτες που αποτελούσαν αναφορά στον τίτλο του δίσκου.

## Εμπορική επιτυχία
Το "*Force It*" κατάφερε να μπει στο Top-40 του γερμανικού καταλόγου επιτυχιών, ενώ ήταν ο πρώτος δίσκος του συγκροτήματος που ανέβηκε στο Top-100 του Billboard, φθάνοντας μέχρι το # 71.

## Λίστα Τραγουδιών

## Θέσεις τσαρτ
***Force It*** *(άλμπουμ)*

***Επίσημη κυκλοφορία: [[Ιούλιος]] [[1975]]***

## Μέλη των UFO
Οι μουσικοί οι οποίοι ηχογράφησαν το "*Force It*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Άντι Πάρκερ]]** - τύμπανα

;*Γκεστ συμμετοχές*
* **[[Τσικ Τσέρτσχιλ]]** - πλήκτρα

## Παραπομπές


## Πηγές
* Force It - UFO | Songs, Reviews, Credits | AllMusic
* UFO - Force It (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1975
Δ΄ Εθνική ποδοσφαίρου ανδρών 1994-95

Η **Δ΄ Εθνική Κατηγορία 1994–1995** ήταν η 8η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 146 ομάδων, οι οποίες χωρίστηκαν σε 8 ομίλους των 18–20 ομάδων. Ο πρωταθλητής του κάθε ομίλου προβιβάστηκε στην Γ΄ Εθνική Κατηγορία 1995–1996, ενώ οι ομάδες από την 8η θέση και κάτω υποβιβάστηκαν στα τοπικά πρωταθλήματα.

## Βαθμολογίες
### 1ος όμιλος

### 2ος όμιλος

### 3ος όμιλος

### 4ος όμιλος

Αγώνας κατάταξης: 10 Ιουνίου 1995, Γήπεδο Απόστολος Νικολαΐδης: **[[Παναιγιάλειος Γ.Σ.|Παναιγιάλειος]]** - Αχαϊκή 0-0 (κανονική διάρκεια), 2-0 (παράταση).

### 5ος όμιλος

### 6ος όμιλος

### 7ος όμιλος

### 8ος όμιλος

## Παραπομπές


## Πηγές
* Greece - List of Fourth Level Final Tables, 1994–1995, rsssf.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1994-1995
Κατάλογος μοναρχών του Βελγίου

Η παρούσα λίστα παρουσιάζει τους **μονάρχες του Βελγίου** από το 1831, όταν ανέβηκε στο θρόνο ο πρώτος Βέλγος Βασιλιάς, ο Λεοπόλδος Α΄. Σύμφωνα με το Σύνταγμα του Βελγίου, ο Βέλγος μονάρχης φέρει τον τίτλο του "Βασιλιά των Βέλγων" και όχι του "Βασιλιά του Βελγίου", προκειμένου να αντικατοπτρίζεται η συνταγματική και λαϊκή μορφή του θεσμού. Από το 1831 έχουν υπάρξει 7 βασιλείς και 2 αντιβασιλείς στο Βέλγιο.

## Κατάλογος

## Εξωτερικοί σύνδεσμοι
*Ηγέτες του Βελγίου
*Ιστορία της Βελγικής Μοναρχίας στο Monarchie.be

Βελγιου
Κατηγορία:Μοναρχία του Βελγίου
Πόπλιος Αίλιος Αυρήλιος Σεραπίων

Ο **Πόπλιος Αίλιος Αυρήλιος Σεραπίων** (λατινικά: *Publius Aelius Aurelius Serapion*, 2ος/3ος αιώνας μ.Χ.) ήταν αρχαίος ολυμπιονίκης από την Έφεσο, ο οποίος στέφθηκε νικητής στο αγώνισμα των σαλπιγκτών στην ηλικία των 22 ετών κατά τους 249ους ολυμπιακούς αγώνες της αρχαιότητας (217 μ.Χ.). Αναφέρεται επίσης πως υπήρξε νικητής στα Μούσεια των Θεσπιών.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες της σάλπιγγας‎
Κατηγορία:Αρχαίοι ολυμπιονίκες (3ος αιώνας)
HMS Comus (R43)

To **HMS&nbsp;''Comus*** ήταν [[αντιτορπιλικό]] κλάσης *C* το οποίο [[καθέλκυση|καθελκύστηκε]] στις 24&nbsp;Αυγούστου 1943 και εντάχθηκε σε υπηρεσία στις 20&nbsp;Δεκεμβρίου 1946.

== Επιχειρησιακή ιστορία ==
Το *Comus'' ήταν στην Άπω Ανατολή στα 1947-1957 με την 8η&nbsp;Μοίρα Αντιτορπιλικών. Το 1955 βομβάρδισε δυνάμεις των κομμουνιστών στη Μαλαισία. Το 1955 παροπλίστηκε και το 1958 διαλύθηκε για σκραπ.

## Παραπομπές


## Βιβλιογραφία
*
*
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κράτης ο Ηλείος

Ο **Κράτης ο Ηλείος** (5ος/4ος αιώνας π.Χ.) ήταν αρχαίος ολυμπιονίκης από την Ηλεία ο οποίος στέφθηκε νικητής στο αγώνισμα των κηρύκων κατά τους 96ους (396 π.Χ.) ολυμπιακούς αγώνες της αρχαιότητας, και ήταν ο πρώτος ο οποίος αναδείχθηκε νικητής στο αγώνισμα αυτό.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες κήρυκες
Κατηγορία:Αρχαίοι ολυμπιονίκες (4ος αιώνας π.Χ.)
Τίτος Αίλιος Αυρήλιος Απολλώνιος

Ο **Τίτος Αίλιος Αυρήλιος Απολλώνιος** (, 2ος/3ος αιώνας μ.Χ.) ήταν αρχαίος ολυμπιονίκης από την Ταρσό ο οποίος στέφθηκε νικητής στο αγώνισμα των κηρύκων κατά τους 236ους (165 μ.Χ.) ολυμπιακούς αγώνες της αρχαιότητας, και αναφέρεται επίσης και ως νικητής στο ίδιο αγώνισμα στα Καπιτώλια της Ρώμης.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι ολυμπιονίκες κήρυκες‎
Κατηγορία:Αρχαίοι ολυμπιονίκες από την Κιλικία
Κατηγορία:Αρχαίοι ολυμπιονίκες (2ος αιώνας)
Γάιος Ιούλιος Βάσσος

Ο **Γάιος Ιούλιος Βάσσος** (λατινικά: *Caius Iulius Bassus*, 2ος/3ος αιώνας μ.Χ.) ήταν αρχαίος ολυμπιονίκης από την Μίλητο ο οποίος στέφθηκε νικητής στο αγώνισμα των κηρύκων κατά τους 239ους (177 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες κήρυκες
Κατηγορία:Αρχαίοι ολυμπιονίκες (2ος αιώνας)
Θεσσαλός ο Κορίνθιος

Ο **Θεσσαλός ο Κορίνθιος** (γιος του Πτοιόδωρου, 6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κόρινθο, ο οποίος στέφθηκε νικητής στο αγώνισμα του διαύλου κατά τους 69ους (504 π.Χ.) ολυμπιακούς αγώνες της αρχαιότητας. Αναφέρεται επίσης ως νικητής στον δίαυλο και το στάδιο στα Πύθια, καθώς και νικητής του οπλίτη δρόμου στα Παναθήναια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι Κορίνθιοι ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (6ος αιώνας π.Χ.)
HMS Comus

Πέντε πλοία του Βασιλικού Ναυτικού είχαν την ονομασία **HMS ''Comus***:

* [[HMS Comus (1806)|HMS *Comus* (1806)]] - πλοίο με 22 πυροβόλα το οποίο καθελκύστηκε το 1806 και ναυάγησε το 1816.
* [[HMS Comet (1828)|HMS *Comus* (1828)]] - πλοίο 18 πυροβόλων το οποίο καθελκύστηκε το 1828 ως [[HMS Comet (1828)|HMS *Comet*]]. Μετονομάστηκε σε HMS *Comus* το 1832 και διαλύθηκε το 1862.
* [[HMS Comus (1878)|HMS *Comus* (1878)]] - [[κορβέτα]] κλάσης Comus που καθελκύστηκε το 1878 και πωλήθηκε το 1904.
* [[HMS Comus (1914)|HMS *Comus* (1914)]] - ελαφρύ [[καταδρομικό]] κλάσης C το οποίο καθελκύστηκε το 1914 και πωλήθηκε για [[σκραπ]] το 1934.
* [[HMS Comus (R43)|HMS *Comus'' (R43)]] - αντιτορπιλικό κλάσης C το οποίο καθελκύστηκε το 1945 και διαλύθηκε το 1958.

Κατηγορία:Ονομασίες πλοίων του Βασιλικού Ναυτικού
HMS Comus (1914)

Το **HMS ''Comus*** ήταν ελαφρύ [[καταδρομικό]] κλάσης *C* το οποίο ναυπηγήθηκε για το [[Βασιλικό Ναυτικό]] και γνώρισε πολεμική δράση στον [[ΑΠΠ|Α΄ Παγκόσμιο Πόλεμο]]. Η ναυπήγηση του καταδρομικού ξεκίνησε στις 13&nbsp;Νοεμβρίου 1913 στο Wallsend και η [[καθέλκυση]] έλαβε χώρα στις 16&nbsp;Δεκεμβρίου 1914.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Comus* εντάχθηκε σε υπηρεσία στις 15&nbsp;Μαΐου 1915, αρχικά με την 4η Μοίρα Ελαφρών καταδρομικών του [[Μέγας Στόλος|Μεγάλου Στόλου]] (Grand Fleet). Από κοινού με το [[αντιτορπιλικό]] [[HMS Munster (1915)|HMS *Munster*]] βύθισε στις 29&nbsp;Φεβρουαρίου 1916 το γερμανικό επιδρομικό [[SMS Greif (1914)|SMS *Greif*]] στην [[Βόρεια Θάλασσα]] και συμμετείχε στη [[ναυμαχία της Γιουτλάνδης]].

=== Μεταπολεμική περίοδος ===
Την περίοδο Μαρτίου-Απριλίου 1919 το *Comus* εντάχθηκε στην δύναμη της 1ης&nbsp;Μοίρας Ελαφρών Καταδρομικών και στην συνέχεια στάλθηκε για επισκευές στο Rosyth. Τον Οκτώβριο του 1919 ήταν ξανά επιχειρησιακό με την 4η&nbsp;Μοίρα και υπηρέτησε στον [[Σταθμός Ανατολικών Ινδιών|Σταθμό Ανατολικών Ινδιών]] (East Indies Station) μέχρι τον Ιούνιο του 1923. Ενώ ακόμα ανήκε στην δύναμη αυτή ξεκίνησε η επισκευή/συντήρησή του στο [[Πόρτσμουθ]], που διήρκεσε μέχρι τον Ιούλιο του 1923. Εν συνεχεία εντάχθηκε στην 3η Μοίρα Ελαφρών Καταδρομικών στον [[Στόλος της Μεσογείου|Στόλο της Μεσογείου]], όπου και παρέμεινε μέχρι τον Δεκέμβριο του 1924 που εντάχθηκε στον [[Εφεδρικός Στόλος (Ηνωμένο Βασίλειο)|Εφεδρικό Στόλο]].

Τον Σεπτέμβριο του 1925 το *Comus* εντάχθηκε στον [[Στόλος του Ατλαντικού (Ηνωμένο Βασίλειο)|Στόλο του Ατλαντικού]]. Το αντικατέστησε σε αυτόν τον σχηματισμό το βαρύ καταδρομικό [[HMS Norfolk (78)|HMS *Norfolk*]] τον Μάιο του 1930, οπότε το *Comus'' επέστρεψε οριστικά στην εφεδρεία. Τελικά πωλήθηκε για σκραπ στις 28&nbsp;Ιουλίου 1934.

## Παραπομπές


## Βιβλιογραφία
*
*Jane's Fighting Ships of World War One (1919), Jane's Publishing Company
*Ships of the Caroline class

## Εξωτερικοί σύνδεσμοι
* 

Κατηγορία:Καταδρομικά κλάσης C
Εύβουλος (ολυμπιονίκης)

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Εύβουλος** (5ος αιώνας π.Χ.) ήταν αρχαίος Έλληνας ολυμπιονίκης ο οποίος στέφθηκε νικητής στο αγώνισμα του δίαυλου κατά τους 82ους (452 π.Χ.) ολυμπιακούς αγώνες της αρχαιότητας, ενώ η πόλη καταγωγής του δεν είναι γνωστή.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (5ος αιώνας π.Χ.)
Εσάιας φαν ντε Φέλντε

Ο **Εσάιας φαν ντε Φέλντε** (ολλανδικά: **Esaias van de Velde**, 17 Μαΐου 1587 (βάπτιση) &ndash; 18 Νοεμβρίου 1630 (ταφή)) ήταν Ολλανδός ζωγράφος τοπίων.

## Βιογραφία
Ο φαν ντε Φέλντε γεννήθηκε στο Άμστερνταμ, όπου ο Φλαμανδός πατέρας του Χανς φαν ντε Φέλντε είχε καταφύγει ως προτεστάντης το 1585. Ο Εσάιας μάλλον εκπαιδεύτηκε από τον πατέρα του και τον Χίλλις φαν Κόνινξλοο (Gillis van Coninxloo), τοπιογράφο από την Αμβέρσα και μαθητή του Πίτερ Μπρίγκελ του πρεσβύτερου. Εργάστηκε στο Χάαρλεμ την περίοδο 1610 - 1618, όπου έγινε μέλος στη Συντεχνία του Αγίου Λουκά της πόλης το 1612 μαζί με τον Χέρκουλες Σέγκερς. Το γεγονός αυτό κατά πολλούς τρόπους εγκαθίδρυσε την τοπιογραφία ως ξεχωριστή μορφή ζωγραφικής σε αυτό το τμήμα της Ολλανδίας. Ο φαν ντε Φέλντε επηρεάστηκε από τον Γερμανό ζωγράφο Άνταμ Ελζχάιμερ (Adam Elsheimer) για να εξελίξει τους πίνακές του προς μια πιο ρεαλιστική κατεύθυνση σε σχέση με αυτούς του δασκάλου του και να υιοθετήσει τριγωνικού σχήματος σύνθεση με χαμηλότερα το σημείο θέασης.

Εκτός από τοπία ο φαν ντε Φέλντε ζωγράφισε σκηνές της καθημερινότητας και στρατιωτικές απεικονίσεις. Απεβίωσε το 1630 στη Χάγη, όπου ήταν ζωγράφος της Αυλής των πριγκήπων Φρέντερικ Χέντρικ της Οράγγης και Μάουριτς του Νασσάου και τάφηκε σε αυτή την πόλη. Σύμφωνα με το RKD επηρεάστηκε από τον Ρούλαντ Σάβεραϊ και τον Γιαν φαν ντε Φέλντε. Μαθητές του ήταν οι Πίτερ φαν Λερ (Pieter van Laer), Γιαν Μάρτσεν ντε Γιόνγκε (Jan Martszen de Jonge), Πίτερ ντε Μολάιν (Pieter de Molyn), Πίτερ ντε Νέυν (Pieter de Neyn), Άντονι φαν ντε Φέλντε ΙΙ (Anthony van de Velde II), και Γιαν φαν Χόγιεν (Jan van Goyen). Με τη σειρά του, επηρέασε τους Παλαμέντες Παλαμέντες, Νικολάες ντε Κουάντε δαν Ράφενστέυν, Άντριεν Άντριενς Γκίμπονς, Γιάκομπ Βάιναντς, Ζακάριας Μπλάιχοοφτ, Άμπραχαμ Φινκ, Βίλλεμ Φιρουλάι και Γιαν Ασσελάιν (Jan Asselyn).

Ο Εσάιας δεν είχε συγγενική σχέση με τον Βίλλεμ φαν ντε Φέλντε, ήταν όμως εξάδελφος του Γιαν φαν ντε Φέλντε. 

## Φωτοθήκη

File:Esaias van de Velde 012.jpg|Χειμωνιάτικο τοπίο. Mauritshuis, Χάγη
File:Esaias van de Velde 003.jpg|Ληστές επιτίθενται σε καραβάνι ταξιδιωτών. Ιδιωτική συλλογή
File:Esaias van de Velde 007.jpg|Χιονισμένο τοπίο. Μουσείο Wallraf-Richartz, Κολωνία
File:Esaias van de Velde 006.jpg|Η εύθυμη συντροφιά. Πινακοθήκη Βερολίνου
File:Esaias van de Velde De buitenpartij 1615.jpg|Η κομψή συντροφιά. Ρέικσμουζεουμ Άμστερνταμ
File:Esaias van de Velde 010.jpg|Πάρτυ στον κήπο. Μουσείο Φρανς Χαλς, Χάαρλεμ
File:Zierikzee 1618 v d Velde.jpg|Άποψη του Ζίρικζεϊ. Πινακοθήκη Βερολίνου


## Παραπομπές


## Πηγές
*George S. Keyes, *Esaias van den Velde*, 1587-1630 (1984)

## Εξωτερικοί σύνδεσμοι

*Rijksmuseum, Amsterdam
*Allen Memorial Art Museum
*Biography and painting
*Works and literature on Esaias van de Velde
* Velde (van de Velde), Dutch painters family
*Vermeer and The Delft School, a full text exhibition catalog from The Metropolitan Museum of Art, which contains material on Esaias van der Velde

Κατηγορία:Ολλανδοί ζωγράφοι
Κατηγορία:Ζωγράφοι τοπίων
Κατηγορία:Ολλανδοί ζωγράφοι της Χρυσής Εποχής
Απολλώνιος ο Αλεξανδρινός (ολυμπιονίκης)

Ο **Απολλώνιος ο Αλεξανδρεύς** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια ο οποίος στέφθηκε νικητής στο αγώνισμα του δίαυλου κατά τους 121ους (296 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (3ος αιώνας π.Χ.)
Ντράγκαν Γιακόβλγιεβιτς

Ο **Ντράγκαν Γιακόβλγιεβιτς** (σερβικά κυριλλικά: *Драган Jaкoвљeвић*, γεννήθηκε 23 Φεβρουαρίου 1962) είναι πρώην Γιουγκοσλάβος (από τη Βοσνία και Ερζεγοβίνη) πρώην επιθετικός, ο οποίος αγωνίστηκε, μεταξύ άλλων, για λογαριασμό της ΦΚ Σαράγεβο και της Εθνικής Γιουγκοσλαβίας, ενώ ήταν ενεργός κατά τη διάρκεια της δεκαετίας του 1980 και του 1990.

## Βιογραφία
Αγωνιζόμενος ως επιθετικός, ο Ντράγκαν Γιακόβλγιεβιτς υπήρξε Γιουγκοσλάβος διεθνής με 8 συμμετοχές, την περίοδο μεταξύ (1987-1989), στη διάρκεια των οποίων και πέτυχε 3 τέρματα.

Η πρώτη του διεθνής συμμετοχή έλαβε χώρα στο Ιζμίρ σε εκτός έδρας αναμέτρηση απέναντι στην Τουρκία, στις 16 Δεκεμβρίου 1987, η οποία ολοκληρώθηκε με νίκη της ομάδας του (3-2). Η τελευταία του διεθνής συμμετοχή έλαβε χώρα στο Σαράγεβο, σε εντός έδρας αναμέτρηση απέναντι στη Νορβηγία, στις 11 Οκτωβρίου 1989, η οποία και ολοκληρώθηκε με νίκη της ομάδας του (1-0).

Αγωνίστηκε, στη διάρκεια της καριέρας του, σε συνολικά τέσσερις συλλόγους: την Ίγκμαν Κόνγιτς, την ΦΚ Σαράγεβο, την ΦΚ Ναντ, καθώς και τη Ρουαγιάλ Αντβέρπ. Κατέκτησε ένα Πρωτάθλημα Γιουγκοσλαβίας το 1985, ένα Κύπελλο Βελγίου το 1992, ενώ ήταν φιναλίστ του Κυπέλλου Κυπελλούχων το 1993.

## Σύλλογοι
* 1978-1984 :  ΦΚ Ίγκμαν Κόνγιτς
* 1984-1989 :  ΦΚ Σαράγεβο
* 1989-1991 :  ΦΚ Ναντ
* 1991-1996 :  Ρουαγιάλ Αντβέρπ ΦΚ

## Διακρίσεις
*Πρωτάθλημα Γιουγκοσλαβίας

****Πρωταθλητής** το 1985
*Κύπελλο Βελγίου
****Κυπελλούχος** το 1992
*Κύπελλο Κυπελλούχων
***Φιναλίστ* το 1993

## Εξωτερικοί σύνδεσμοι
* Προφίλ στην επίσημη ιστοσελίδα της Σερβικής Ομοσπονδίας
* Ο Ντράγκαν Γιακόβλγιεβιτς στο weltfussball.de 
* 

Κατηγορία:Βόσνιοι ποδοσφαιριστές
Κατηγορία:Σέρβοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΦΚ Σαράγεβο
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Σερβοβόσνιοι
Δημήτριος ο Χίος

Ο **Δημήτριος ο Χίος** (2ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Χίο, ο οποίος στέφθηκε νικητής στα αγωνίσματα του δίαυλου και του σταδίου κατά τους 233ους ολυμπιακούς αγώνες της αρχαιότητας (153 μ.Χ.). Έχει γίνει η εκτίμηση πως πιθανώς πρόκειται για το ίδιο άτομο με τον Ηρά τον Χίο ο οποίος υπήρξε ολυμπιονίκης του σταδίου κατά την επόμενη διοργάνωση το 157 μ.Χ., καθώς οι συγκεκριμένοι 2 αθλητές είναι οι μοναδικοί γνωστοί ολυμπιονίκες από τη Χίο και έγιναν ολυμπιονίκες σε πολύ μικρή χρονική περίοδο μεταξύ τους.
## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Χίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (2ος αιώνας)
Γκιγιώμ Βαγκνέρ (ποδόσφαιρο)

Ο **Γκιγιώμ Βαγκνέρ**, γεννημένος ως **Βίλχελμ Βάγκνερ** και γνωστός ως **Ουιλί Βαγκνέρ** ήταν Γερμανός ποδοσφαιριστής πολιτογραφημένος Γάλλος, γεννημένος το 1909 στο Χέλμλινγκεν (Μεγάλο Δουκάτο της Βάδης, Γερμανική Αυτοκρατορία). Αγωνίστηκε στην θέση του τερματοφύλακα στο γαλλικό πρωτάθλημα ποδοσφαίρου, κατά την διάρκεια της προπολεμικής περιόδου.

## Βιογραφία

Αναδείχτηκε πρωταθλητής Γαλλίας με την ΦΚ Σοσό-Μονμπελιάρ το 1935, αγωνιζόμενος σε 30 αναμετρήσεις της διοργάνωσης. Έφτασε, επίσης, ως τα ημιτελικά του θεσμού του Κυπέλλου Γαλλίας το 1936.

Ολοκλήρωσε την καριέρα του στην ΟΣ Βαλανσιέν-Ανζάν, όπου και αγωνίστηκε από το 1936 έως το 1939.

## Διακρίσεις
* πρωταθλητής Γαλλίας το 1935 με την ΦΚ Σοσό
* Δευτεραθλητής Γαλλίας της D2 το 1937 με την ΟΣ Βαλανσιέν

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Υέρ ΦΚ
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Βαλανσιέν ΦΚ